Diari Oficial de la Generalitat Valenciana


Sumari del DOGV 6292, del 18-06-2010 (2010/6156)

Notificació de la interlocutòria dictada en el judici de mesures de fills extramatrimonials contenciós número 79/2009.
----------------------------------------------------------------------------------------------------------------------

### Dades del document

Número de DOGV
:   6292

Data del DOGV
:   18-06-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6156


Organisme emissor
:   Jutjat de Violencia Sobre la Dona Número 2 de València

Tipus de document
:   Anunci

Notificació de la interlocutòria dictada en el judici de mesures de fills extramatrimonials contenciós número 79/2009. [2010/6156]  
Mesures de fills extramatrimonials contenciós 000079/2009  
Part demandant: Jessica Amy Diaw Hoenig.  
Part demandada: Mahmadou Rashid.  
Sobre: guarda, custòdia o aliments de fills menors no matrimonials no consensuats.   
En el judici a què es fa referència s'ha dictat la resolució que té el text que, literalment, és com segueix:   
«Interlocutòria  
Jutge que la dicta: María del Carmen Grau Sánchez magistrada jutgessa del Jutjat de Violència sobre la Dona número 2 de València.  
Data: 1 d'octubre de 2009.   
Antecedents de fet   
Primer. La procuradora la senyora Leonor, en nom i representació de Jessica Amy Diaw Hoenig, segons acredita amb el poder que acompanya, ha presentat la demanda de mesures de fills extramatrimonials contenciós contra Mahmadou Rashid.  
Del que s'exposa en la demanda es desprén que sí que hi ha fills, menors o incapacitats, al matrimoni.   
Segon. S'assenyala en la demanda com a domicili de la part demandada el del carrer de Manuel de Falla, número 7, 4, de València.   
Fonaments de dret   
Primer. Una vegada examinada la demanda anterior, s'estima, vistes les dades i els documents aportats, que la part demandant compleix els requisits de capacitat, representació i postulació processals, necessaris per a comparéixer en judici de conformitat amb allò que s'ha determinat en els articles 6, 7 i 750 de la Llei 1/2000, d'Enjudiciament Civil (LECn).   
Segon. Així mateix, vistes les pretensions formulades en la demanda, aquest Jutjat té jurisdicció i competència objectiva per a conéixer-ne, segons els articles 37, 38 i 45 de la llei processal esmentada.  
Quant a la competència territorial, aquest Jutjat resulta competent en aplicació de l'article 769 de la LECn.   
Finalment, pel que respecta a la classe de judici, pertoca, de conformitat amb el que disposa l'article 753 de l'esmentada Llei d'Enjudiciament Civil, substanciar el procés a través dels tràmits del judici verbal, però amb les especialitats establides en el mateix precepte i concordants.   
Tercer. Atés el que s'ha exposat, pertoca l'admissió a tràmit de la demanda i, com ordena l'article 753 acabat d'esmentar, traslladar la demanda al fiscal i a la part demandada, citant-la a termini, amb els advertiments i les advertències legals, perquè la conteste dins del termini de 20 dies hàbils comptadors des de l'endemà de la citació a termini.  
Part dispositiva   
1. S'admet a tràmit la demanda de mesures fills extramatrimonials contenciós presentada per la procuradora la senyora Leonor, en nom i representació de Jessica Amy Diaw Hoenig, en què figura com a part demandada Mahmadou Rashid i el Ministeri Fiscal. La demanda se substancia pels tràmits del judici verbal, amb les especialitats establides en l'article 753 de la LECn.   
2. Traslladeu la demanda al fiscal i a la part demandada, i lliureu-los una còpia d'aquesta i dels documents que l'acompanyen, i citeu-los a termini perquè la contesten dins del termini de 20 dies hàbils comptadors des de l'endemà de la citació a termini.   
Advertiu a la part demandada que, si no hi compareix dins del termini, serà declarada en situació de rebel·lia processal (article 496.1 LECn). Advertiu-li, així mateix, que la compareixença en judici ha de fer-se per mitjà de procurador i amb assistència d'advocat (article 750 i de la LECn).   
3. Porteu a efecte la citació a termini al domicili assenyalat per la part actora. Per a la citació a termini en aquest domicili P.O.K.V.  
4. Es ratifiquen les mesures civils acordades en les diligències urgents número 167/2009 dictades per aquest Jutjat.   
Manera d'impugnació: mitjançant un recurs de reposició davant d'aquest Jutjat; no obstant això, es portarà a terme el que s'ha disposat. El recurs s'haurà d'interposar per escrit dins del termini de cinc dies, i s'hi indicarà la infracció comesa al parer del recurrent. Sense aquests requisits no s'admetrà el recurs (articles 451 i 452 de la LECn).   
Ho ordena, mana i firma el jutge. Jo, el secretari, en done fe».   
Atés que es desconeix el domicili o la residència actuals de la part demandada, mitjançant la provisió de 13 de maig de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de citació a termini.   
València, 13 de maig de 2010.- La secretària judicial: María Asunción Beneyto Torres.